Sex chat scandal যৌন কেলেংকাৰীত জড়িত হৈ শাস্তিৰ সন্মুখীন হ'ব লগা হৈছে বাংলাদেশ উচ্চায়ুক্তৰ এগৰাকী বিষয়া। অভিযোগ লাভ কৰি বিভাগীয় তদন্ত আৰম্ভ কৰাৰ মাজতেই ঢাকালৈ মাতি পঠিওৱা হৈছে কূটনীতিকগৰাকীক।
কলকাতাৰ উচ্চায়ুক্তৰ কাৰ্যালয়ত কৰ্মৰত কূটনীতিকগৰাকীৰ এই ঘটনা কোনো বাংলাদেশী কূটনীতিকৰ ক্ষেত্ৰত প্ৰথম বুলি কোৱা হৈছে।
বাতৰি অনুসৰি, মহম্মদ ছানিউল কাদেৰ নামৰ অভিযুক্ত কূটনীতিগৰাকীয়ে এগৰাকী ভাৰতীয় মহিলাৰ সৈতে সম্পৰ্ক গঢ়ি তুলিছিল। দুয়োগৰাকীৰে ছেক্স চ্যাট, ভিডিঅ' ছচিয়েল মিডিয়াত ফাদিল হৈ পৰে।
যোৱা ২৫ জানুৱাৰীত ঘটনাটো ভাইৰেল হৈ পৰাৰ পাছতে বাংলাদেশী দূতাবাসত হৈ চৈ লাগে আৰু অভিযুক্ত কূটনীতিকগৰাকীৰ বিৰুদ্ধে বিভাগীয় তদন্ত চলায়।
লগতে পঢ়কঃ খুলি দিয়া হৈছে ভেন্টিলেশ্যন; কেনে আছে কোকিলকন্ঠী কিংবদন্তি কণ্ঠশিল্পী লতা মংগেশকাৰ?
ইতিমধ্যে কূটনীতিকগৰাকীক ঢাকালৈ তলব কৰি তাত তেওঁক নিজৰ বক্তৱ্য ৰখাৰ সুযোগ দিয়া হৈছে।
শৃংখলাভংগৰ অভিযোগত অভিযুক্ত বাংলাদেশী কূটনীতিক মহম্মদ ছানিউলৰ বিৰুদ্ধে অভিযোগ প্ৰমানিত হ'লে কঠোৰ শাস্তিৰ সন্মুখীন হোৱাৰ সম্ভাৱনা আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
